
120 DR 31.10.2011 

 
Jadi, ini antara model yang kita rasakan kita sedang timbangkan. Kita akan 

buat beberapa proses, dengan izin, dry run dahulu proses pemilihan, proses apabila 
mereka diberikan peluang untuk berbahas. Apakah memenuhi tuntutan-tuntutan bagi 
melatih kepimpinan dan sebagainya supaya kita dapat apabila disahkan nanti, maka ia 
dianggap sebagai suatu institusi baru di dalam alam belia kita yang insya-Allah, kita 
menjadi negara yang pertama terutama dalam kalangan negara-negara ASEAN yang 
mempunyai institusi yang sebegini rupa.  

Jadi, terima kasih kepada Yang Berhormat Ledang... 

Tuan Mohd. Yusmadi Mohd. Yusoff [Balik Pulau]: Yang Berhormat Menteri. 

Dato’ Sri Ahmad Shabery Cheek: Ya. 

Tuan Mohd. Yusmadi Mohd. Yusoff [Balik Pulau]: Sedikit sahaja. Saya 
ambil bahagian sedikit. Yang Berhormat Menteri, saya mengalu-alukan cadangan 
Parlimen Belia ini. Cuma tadi Yang Berhormat Menteri memberikan dua sisi yang saya 
rasa Yang Berhormat Menteri boleh jelaskan dengan lebih lanjut ialah satu daripada 
segi aspek sebagai tempat latihan kepimpinan. Itu saya rasa satu perkara yang baik. 
Cuma yang lebih saya tekankan di sini, Yang Berhormat Menteri mengaitkan bahawa 
kita tahu Presiden Maldives, Mohamed Nasheed umurnya 42 tahun sekarang ini.  

Cumanya ialah daripada segi aspek sejauh mana kerajaan bersedia, tadi Yang 
Berhormat Menteri katakan untuk mengambil kira pandangan-pandangan anak muda, 
aspirasi muda, kerana ada aspek-aspek tertentu yang mereka lebih arif. Maksud saya 
itu, sejauh mana apa yang dibahaskan atau apa yang diutarakan akan dijadikan 
sebagai satu, another sumber untuk penggubalan dasar terutama ini untuk kepentingan 
Kementerian Belia dan Sukan. Ini disebabkan saya melihat kalau tujuannya ialah untuk 
pendidikan, saya rasa antara perkara yang paling cepat boleh dibuat ialah live telecast 
perbahasan kita di sini.  

Di situ para pelajar boleh mendapat- itu satu pendekatan yang lebih mudah 
dibuat tetapi kalau juga sebagai pengalaman dan sebagai satu sekolah kepimpinan, 
andaiannya sebagai satu universiti dari sudut kepimpinan politik itu, saya rasa itu pun 
penting tetapi sejauh mana apa yang dibahaskan itu diangkat sebagai satu agenda 
anak muda sebagainya di dalam melakarkan kebijakan negara. 

 Dato’ Sri Ahmad Shabery Cheek: Terima kasih Yang Berhormat Balik 
Pulau. Kami menganggap apabila kita menjadikan ini sebagai satu institusi baru, ia 
adalah satu perkara yang serius. Oleh sebab itu ada cadangan yang mengatakan 
Parlimen Belia ini perlu diluluskan sebagai satu akta Parlimen. Ertinya, sesiapa sahaja 
yang menjadi kepimpinan dan sebagainya menganggap ini sebagai suatu yang serius, 
mesti mempunyai komitmen untuk melaksanakannya dan memberikan perhatian 
terhadap apa yang dikemukakan. Ini saya anggap bahawa suatu perkara yang positif di 
dalam konteks kita membawa negara ini dalam proses transformasi. Kalau kita 
bercakap ISA pun insya-Allah, akan dihapuskan.  

Jadi, ini antara perkara-perkara yang sangat penting, yang disebutkan tadi kita 
tahu bahawa apa yang disebutkan sebagai Generasi Y sekarang ini. Generasi ‘Y’ iaitu 
kita ini kebanyakannya terdiri daripada boomers yang lahir selepas perang ataupun 
sesetengahnya ada generasi ‘X’ dan sebagainya mempunyai cara berfikir yang 
berbeza. Mereka lebih mempunyai rangkaian, hubungan satu dunia, mempunyai 
pandangan yang berbeza. Ini bukan soal belia sahaja sebab saya beritahu tadi bukan 
soal apa yang belia dapat tetapi pandangan mereka, pasal pelajaran, pasal alam 
sekitar, pasal bagaimana hendak menguruskan carbon efficient dan sebagainya yang 
menjadi isu yang besar dalam kalangan anak muda tetapi tidak menjadi isu kalau kita 
berfikir secara politik kampung dan sebagainya yang bersifat populistic dan sebagainya. 
Jadi, mereka berbeza. 

Oleh sebab itu kalau saya hendak menjawab apa yang disebutkan oleh Yang 
Berhormat Lenggong tadi yang mengatakan apakah kita hendak memilih mereka 
daripada bersifat sectoral; berapa wakil belia di sektor kilang, berapa orang belia dalam 
kalangan pelajar universiti, berapa belia daripada ini, akan timbul banyak sektor. 
Daripada segi kaum pun akan timbul balik. Sedangkan kita rasakan ini sepatutnya 
menjadi model politik baru negara. Kita tidak berfikir secara sectoral lagi kerana 
walaupun mereka dari Sabah dan Sarawak, satu masa nanti semuanya mempunyai 
akses kepada internet, akses kepada broadband. Mereka boleh mengundi daripada 
mana mereka berada.  



Jadi, ini antara model yang kita rasakan kita sedang timbangkan. Kita akan. buat beberapa proses, dengan izin, dry run dahulu proses pemilihan, proses apabila mereka diberikan peluang untuk berbahas. Apakah memenuhi tuntutan-tuntutan bagi melatih kepimpinan dan sebagainya supaya kita dapat apabila disahkan nanti, maka ia dianggap sebagai suatu institusi baru di dalam alam belia kita yang insya-Allah, kita menjadi negara yang pertama terutama dalam kalangan negara-negara ASEAN yang mempunyai institusi yang sebegini rupa. Jadi, terima kasih kepada Yang Berhormat Ledang... Tuan Mohd. Yusmadi Mohd. Yusoff [Balik Pulau]: Yang Berhormat Menteri. Dato' Sri Ahmad Shabery Cheek: Ya. Tuan Mohd. Yusmadi Mohd. Yusoff [Balik Pulau]: Sedikit sahaja. Saya ambil bahagian sedikit. Yang Berhormat Menteri, saya mengalu-alukan cadangan Parlimen Belia ini. Cuma tadi Yang Berhormat Menteri memberikan dua sisi yang saya rasa Yang Berhormat Menteri boleh jelaskan dengan lebih lanjut ialah satu daripada segi aspek sebagai tempat latihan kepimpinan. Itu saya rasa satu perkara yang baik. Cuma yang lebih saya tekankan di sini, Yang Berhormat Menteri mengaitkan bahawa kita tahu Presiden Maldives, Mohamed Nasheed umurnya 42 tahun sekarang ini. Cumanya ialah daripada segi aspek sejauh mana kerajaan bersedia, tadi Yang Berhormat Menteri katakan untuk mengambil kira pandangan-pandangan anak muda, aspirasi muda, kerana ada aspek-aspek tertentu yang mereka lebih arif. Maksud saya itu, sejauh mana apa yang dibahaskan atau apa yang diutarakan akan dijadikan sebagai satu, another sumber untuk penggubalan dasar terutama ini untuk kepentingan Kementerian Belia dan Sukan. Ini disebabkan saya melihat kalau tujuannya ialah untuk pendidikan, saya rasa antara perkara yang paling cepat boleh dibuat ialah live telecast perbahasan kita di sini. Di situ para pelajar boleh mendapat- itu satu pendekatan yang lebih mudah dibuat tetapi kalau juga sebagai pengalaman dan sebagai satu sekolah kepimpinan, andaiannya sebagai satu universiti dari sudut kepimpinan politik itu, saya rasa itu pun penting tetapi sejauh mana apa yang dibahaskan itu diangkat sebagai satu agenda anak muda sebagainya di dalam melakarkan kebijakan negara. Dato' Sri Ahmad Shabery Cheek: Terima kasih Yang Berhormat Balik Pulau. Kami menganggap apabila kita menjadikan ini sebagai satu institusi baru, ia adalah satu perkara yang serius. Oleh sebab itu ada cadangan yang mengatakan Parlimen Belia ini perlu diluluskan sebagai satu akta Parlimen. Ertinya, sesiapa sahaja yang menjadi kepimpinan dan sebagainya menganggap ini sebagai suatu yang serius, mesti mempunyai komitmen untuk melaksanakannya dan memberikan perhatian terhadap apa yang dikemukakan. Ini saya anggap bahawa suatu perkara yang positif di dalam konteks kita membawa negara ini dalam proses transformasi. Kalau kita bercakap ISA pun insya-Allah, akan dihapuskan. Jadi, ini antara perkara-perkara yang sangat penting, yang disebutkan tadi kita tahu bahawa apa yang disebutkan sebagai Generasi Y sekarang ini. Generasi 'Y' iaitu kita ini kebanyakannya terdiri daripada boomers yang lahir selepas perang ataupun sesetengahnya ada generasi 'X' dan sebagainya mempunyai cara berfikir yang berbeza. Mereka lebih mempunyai rangkaian, hubungan satu dunia, mempunyai pandangan yang berbeza. Ini bukan soal belia sahaja sebab saya beritahu tadi bukan soal apa yang belia dapat tetapi pandangan mereka, pasal pelajaran, pasal alam sekitar, pasal bagaimana hendak menguruskan carbon efficient dan sebagainya yang menjadi isu yang besar dalam kalangan anak muda tetapi tidak menjadi isu kalau kita berfikir secara politik kampung dan sebagainya yang bersifat populistic dan sebagainya. Jadi, mereka berbeza. Oleh sebab itu kalau saya hendak menjawab apa yang disebutkan oleh Yang Berhormat Lenggong tadi yang mengatakan apakah kita hendak memilih mereka daripada bersifat sectoral; berapa wakil belia di sektor kilang, berapa orang belia dalam kalangan pelajar universiti, berapa belia daripada ini, akan timbul banyak sektor. Daripada segi kaum pun akan timbul balik. Sedangkan kita rasakan ini sepatutnya menjadi model politik baru negara. Kita tidak berfikir secara sectoral lagi kerana walaupun mereka dari Sabah dan Sarawak, satu masa nanti semuanya mempunyai akses kepada internet, akses kepada broadband. Mereka boleh mengundi daripada mana mereka berada.